[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Pekino celas eduki honkongajn lernantojn pri \u201cnacia sekureco\u201d"}, {"text_idx": "#000005", "text": "Ekrankopio de videaj\u0302o fare de la Eduka Buroo de Honkongo por klarigi la leg\u0302on pri nacia sekureco."}, {"text_idx": "#000007", "text": "Ekde la ag\u0302o de 6 jaroj, la infanoj enlernejigitaj en Honkongo ricevos edukadon pri la leg\u0302oj pri nacia sekureco lau\u0306 la direktivoj dissenditaj la 5-an de februaro al la lokaj lernejoj fare de la urba Eduka Buroo."}, {"text_idx": "#000008", "text": "La direktivoj, kiuj instruas administrantojn kaj konferencistojn pri la efektivigo de edukado pri nacia sekureco, postulas ke la instruistoj de c\u0302iuj niveloj instruu la krimajn deliktojn vortumitajn en la leg\u0302o pri la nacia sekureco en Honkongo, nome secesion, subfosadon, terorismajn agadojn kaj koluzion kun eksterlandaj fortoj."}, {"text_idx": "#000009", "text": "Artikolo 10 de la leg\u0302o pri nacia sekureco, promulgita en julio 2020, responde al la kontrau\u0306-ekstradiciaj manifestacioj, kiuj dau\u0306ris unu tutan jaron, devigas la honkongan registaron antau\u0306enigi la edukadon pri nacia sekureco en lernejoj, universitatoj kaj per civitaj grupoj kaj amaskomunikiloj."}, {"text_idx": "#000010", "text": "Tiu dokumento de la 5-a de februaro ankau\u0306 listigas la temojn, kiujn la instruistoj devas inkluzivigi en la lernejajn instruplanojn. Ekzemple la nau\u0306-streka linio [linio kiu montras la limojn de C\u0302inio tra la maro lau\u0306 Pekino] estu instruita en geografio, c\u0302inaj politikoj por preventi infektajn malsanojn en biologio kaj la g\u0302usta maniero kanti la c\u0302inan nacian himnon en muzikaj lecionoj. La instrukcioj ankau\u0306 malpermesas al instruistoj adopti argumentan aliron dum instruado de temoj rilataj al nacia sekureco."}, {"text_idx": "#000011", "text": "Administrantoj ankau\u0306 ricevis instrukciojn malpermesi la cirkuladon de libroj, legaj materialoj kaj politikaj afis\u0302oj, kiuj konsistigas dang\u0302eron por la nacia sekureco en lernejaj cirkau\u0306aj\u0302oj. Ili ankau\u0306 estis petitaj raporti al la polico, se ili suspektis iun dungiton au\u0306 studenton pri malobservado de la nacia sekureca leg\u0302o. Kiel ekzemploj de kontrau\u0306leg\u0302aj agoj, la direktivoj citas \u201cformadon de homaj c\u0302enoj\u201d kaj \u201ckantadon de sloganoj\u201d kiel \u201cla Revolucio de nia tempo\u201d."}, {"text_idx": "#000012", "text": "La reguloj ankau\u0306 validas por privataj kaj internaciaj lernejoj en Honkongo, kvankam tiuj ne devas submeti regulajn progresraportojn al la Eduka Buroo kiel la publikaj lernejoj."}, {"text_idx": "#000013", "text": "La Eduka Buroo ankau\u0306 publikigis filmeton adaptitan por bazlernejaj infanoj pri la novaj direktivoj:"}, {"text_idx": "#000015", "text": "According to CCP logic, holding hands, forming human chain, chanting banners, wearing accessories are \u201cendangering national security\u201d.\nCCP is imposing a \u201cbrainwashing\u201d type education system in HK and indoctrinating \u201cpatriotism\u201d to HK students. "}, {"text_idx": "#000017", "text": "Lau\u0306 la logiko de la C\u0302ina Komunista Partio, teni manojn, formi homan c\u0302enon, kanti sloganojn, porti apogilojn, estas \u201cendang\u0302erigi la nacian sekurecon\u201d. C\u0302KP trudas \u201ccerbolavan\u201d edukan sistemon en Honkongo kaj endoktrinigas \u201cpatriotismon\u201d al honkongaj studentoj."}, {"text_idx": "#000018", "text": "En Facebook, retumantoj mokis la malpermeson de politikaj mesag\u0302oj. Jen kelkaj el la komentoj en afis\u0302o de la pag\u0302o Facebook \u201cThe Stand News\u201d:"}, {"text_idx": "#000021", "text": "\u4ee5\u5f8c\u843d\u96e8\u8fd4\u5b78,\u5b78\u751f\u8457\u9ec4\u8272\u96e8\u9774\u64d4\u628a\u9ec3\u8272\u96e8\u5098\u6216\u9ec3\u96e8\u8863\u90fd\u53ef\u4ee5\u4fc2\u7f6a?\u53ef\u4ee5\u8a18\u904e\u6216\u8e22\u51fa\u6821?"}, {"text_idx": "#000022", "text": "Estonte, se studentoj surhavos flavajn pluvmantelojn au\u0306 ombrelojn en la lernejo, c\u0302u ili povos esti punitaj au\u0306 forpelitaj el la lernejo?"}, {"text_idx": "#000025", "text": "HK Edu bureau murdered Liberal Studies which was enhancing critical thinking but replace with political indoctrination on patriotism. More emphasizing China's positive development and national security. But not rule of laws and human rights issue.#NSL #HongKong #education /g50OeqV1rk"}, {"text_idx": "#000027", "text": "La Eduka Buroo de Honkongo mortigis la sociajn kaj homajn sciencojn, kiuj plibonigis kritikan pensadon, kaj anstatau\u0306igis ilin per politika endoktrinigo pri patriotismo. Pli emfazi pozitivajn evoluojn en C\u0302inio kaj la nacian sekurecon. Sed ne la regadon de juro kaj la demandon pri homaj rajtoj."}, {"text_idx": "#000028", "text": "Kaj la uzanto @dc4_hk timas, ke sendependa penso estas subpremita:"}, {"text_idx": "#000031", "text": "C\u0302inio provas regi la tutan edukadon de infanoj. Ni ec\u0302 ne povas pensi alimaniere."}, {"text_idx": "#000035", "text": "La batalo pri c\u0302ifromonaj revoj en Mjanmao"}, {"text_idx": "#000041", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}]